Giannis Antetokounmpo
Janis Antetokunmpo (gr. Γιάννης Σίνα-Ούγκο Αντετοκούνμπο; g. 1994 m. gruodžio 6 d.) – Graikijos krepšininkas, žaidžiantis NBA lygoje besivaržančioje Milvokio „Bucks“ komandoje. 2013 m. krepšininką 15 šaukimu pasirinko Milvokio „Bucks“ komanda. 2019 ir 2020 m. tapo naudingiausiu lygos žaidėju. 2020-21 m. NBA sezone tapo NBA čempionu bei finalo serijos MVP. Gimė Graikijoje, imigrantų iš Nigerijos šeimoje (Adetokunbo; jorubų ir igbų kilmės). Tėvas buvo futbolininkas, motina – šuolininkė į aukštį. Broliai Tanasis, Kostas ir Aleksas – taip pat krepšininkai.